CELEX: 31987R1034
Language: el
Date: 1987-04-07 00:00:00
Title: Κανονισμός (ΕΟΚ) αριθ. 1034/87 του Συμβουλίου της 7ης Απριλίου 1987 για την εφαρμογή της απόφασης αριθ. 2/86 της Μεικτής Επιτροπής ΕΟΚ—Ελβετίας — κοινοτική διαμετακόμιση — για την παράταση των αποφάσεων αριθ. 2/78 και αριθ. 2/79 που τροποποιούν τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως

Avis juridique important

|

31987R1034

Κανονισμός (ΕΟΚ) αριθ. 1034/87 του Συμβουλίου της 7ης Απριλίου 1987 για την εφαρμογή της απόφασης αριθ. 2/86 της Μεικτής Επιτροπής ΕΟΚ—Ελβετίας — κοινοτική διαμετακόμιση — για την παράταση των αποφάσεων αριθ. 2/78 και αριθ. 2/79 που τροποποιούν τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως  

Επίσημη Εφημερίδα αριθ. L 099 της 11/04/1987 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 1034/87 ΤΟΥ ΣΥΜΒΟΥΛΙΟΥ  της 7ης Απριλίου 1987  για την εφαρμογή της απόφασης αριθ. 2/86 της Μεικτής Επιτροπής ΕΟΚ-Ελβετίας - κοινοτική διαμετακόμιση - για την παράταση των αποφάσεων αριθ. 2/78 και αριθ. 2/79 που τροποποιούν τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι το άρθρο 16 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως (1) παρέχει στη Μεικτή Επιτροπή, η οποία έχει συσταθεί βάσει της συμφωνίας, τη δυνατότητα να επιφέρει, με αποφάσεις, ορισμένες τροποποιήσεις στη συμφωνία·  ότι, με την απόφαση αριθ. 2/86, η Μεικτή Επιτροπή παρέτεινε την ισχύ των αποφάσεων αριθ. 2/78 (2) και αριθ. 2/79 (3) έως τις 31 Δεκεμβρίου 1987· ότι είναι αναγκαίο να ληφθούν τα μέτρα που συνεπάγεται η εκτέλεση της απόφασης αυτής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 2/86 της Μεικτής Επιτροπής ΕΟΚ-Ελβετίας - κοινοτική διαμετακόμιση - για την παράταση των αποφάσεων αριθ. 2/78 και αριθ. 2/79 που τροποποιούν τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως εφαρμόζεται στην Κοινότητα.  Το κείμενο της απόφασης επισυνάπτεται στον παρόντα κανονισμό.  Άρθρο 2  Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 7 Απριλίου 1987.  Για το Συμβούλιο  Ο Πρόεδρος  Ph. MAYSTADT  (1) ΕΕ αριθ. L 294 της 29. 12. 1972, σ. 2.  (2) ΕΕ αριθ. L 174 της 29. 6. 1978, σ. 31.  (3) ΕΕ αριθ. L 348 της 31. 12. 1979, σ. 41.  ΑΠΟΦΑΣΗ αριθ. 2/86 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΕΛΒΕΤΙΑΣ  - κοινοτική διαμετακόμιση -  της 4ης Δεκεμβρίου 1986  για την παράταση των αποφάσεων αριθ. 2/78 και αριθ. 2/79 που τροποποιούν τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως  Η ΜΕΙΚΤΗ ΕΠΙΤΡΟΠΗ,  Έχοντας υπόψη τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως, και ιδίως το άρθρο 16 παράγραφος 3 στοιχείο α),  Εκτιμώντας:  ότι, με την απόφαση αριθ. 2/78 της Μεικτής Επιτροπής, προστέθηκε στη συμφωνία ένα προσάρτημα ΙΙ Α περί πειραματικής καθιερώσεως εντύπου δηλώσεως κοινοτικής διαμετακομίσεως, που δύναται να χρησιμοποιείται σε σύστημα αυτόματης ή ηλεκτρονικής επεξεργασίας πληροφοριών· ότι αυτό το προσάρτημα ΙΙ Α τροποποιήθηκε με την απόφαση αριθ. 2/79·  ότι, με την απόφαση αριθ. 1/84, η ισχύς των αποφάσεων αυτών παρατάθηκε τελευταία μέχρι τις 31 Δεκεμβρίου 1986· ότι αποδείχτηκε αναγκαία η παράταση της χρησιμοποίησης του προαναφερόμενου εντύπου και μετά την ημερομηνία αυτή· ότι πρέπει, συνεπώς, να παραταθεί η ισχύς των προαναφερομένων αποφάσεων,  ΑΠΟΦΑΣΙΖΕΙ:  Άρθρο 1  Οι αποφάσεις αριθ. 2/78 και αριθ. 2/79 παρατείνονται μέχρι τις 31 Δεκεμβρίου 1987.  Άρθρο 2  Η παρούσα απόφαση αρχίζει να ισχύει την 1η Ιανουαρίου 1987.  Βρυξέλλες, 4 Δεκεμβρίου 1986.  Για τη Μεικτή Επιτροπή  Ο Πρόεδρος  F. KLEIN